ROMÂNIA 
JUDEȚUL TIMIȘ

BIROUL SPAȚII CU ALTĂ DESTINAȚIE
SC2018-11190/14.05.2018
   

RAPORT DE SPECIALITATE
privind prelungirea prin act adițional , pe o perioadă de 3 ani a contractului de închiriere nr.838 /1999 încheiat cu  CEC BANK SA BUCURESTI – SUCURSALA TIMISOARA, pentru  spațiul situat in Timișoara Piata Victoriei nr.1 


     Având în vedere Expunerea de motive nr. SC2018-11190/14.05.2018 a Primarului Municipiului Timisoara și Proiectul de hotărâre privind prelungirea prin act adițional , pe o perioada de 3 ani a contractului de închiriere nr.838 /1999 cu  CEC BANK SA BUCURESTI  SUCURSALA TIMISOARA, pentru  spațiul situat la parterul imobilului in Timișoara Piata Victoriei nr.1 ;
Precizăm faptul că acest spațiu situat la parterul imobilului din Timișoara,str. Piata Victoriei , nr.1, are  suprafața de 55,64 m.p și a fost închiriat prin contractul de închiriere nr.838/12.11.1999 ,contract ce expiră la data de 31.08.2018 .
Acest spațiu despre care facem vorbire este înscris în Cartea Funciară nr.405157-C1-U27 Timișoara , nr.top 212/III, în proprietatea Statului Roman .
        Precizăm că prin adresa cu numărul CT2018-001439/27.03.2018, CEC BANK SA BUCURESTI  SUCURSALA TIMISOARA, și-a exprimat intenția de  prelungire a contractului de închiriere nr.838/1999, având ca obiect spațiul situat în imobilul din Timișoara, str. Piata Victoriei , nr.1 .
	Având în vedere extrasul din Procesul verbal al ședintei din 10.05.2018 a Comisiei de Analiză a Spațiilor cu Altă Destinație decât aceea de locuință , din care rezultă ca a fost avizată favorabil cererea de prelungire prin act adițional , pe o perioada de 3 ani a contractului de închiriere nr.838 /1999 cu  CEC BANK SA BUCURESTI – SUCURSALA TIMISOARA, cu mentinerea tarifului de inchiriere de 20 euro/luna/m.p , stabilit prin HCL nr.71/2013;
În conformitate cu prevederile art.36.alin.2 lit.(c) din Legea nr. 215/2001 privind administraţia publică locală,republicată și modificată ;
	În temeiul art.45 din Legea nr. 215/2001 privind administraţia publică locală, republicată şi modificată;
             Având  în vedere prevederile legale și necesitatea continuării activității CEC BANK SA BUCURESTI – SUCURSALA TIMISOARA în spațiul închiriat , apreciem ca Proiectul de hotărâre privind prelungirea prin act adițional , pe o perioada de 3 ani a contractului de închiriere nr.838 /1999 cu  CEC BANK SA BUCURESTI – SUCURSALA TIMISOARA, pentru  spațiul situat in Timișoara Piata Victoriei nr.1, îndeplineste condițiile pentru a fi supus spre dezbatere și aprobare în plenul Consiliului Local al Municipiului Timișoara .

